pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีขอบคุณภาคธุรกิจเอกชนที่ลดการจ้างงานและให้มีอาชีพเสริม พร้อมเตือนทุกกระทรวงติดตามข้อมูลเท็จจริง หวั่นส่งผลกระทบกับการทำงาน และละเมิด พ.ร.ก. ฉุกเฉินฯ
วันอังคารที่ 28 เมษายน 2563
นายกรัฐมนตรีขอบคุณภาคธุรกิจเอกชนที่ลดการจ้างงานและให้มีอาชีพเสริม พร้อมเตือนทุกกระทรวงติดตามข้อมูลเท็จจริง หวั่นส่งผลกระทบกับการทํางาน และละเมิด พ.ร.ก. ฉุกเฉินฯ
นายกรัฐมนตรีขอบคุณภาคธุรกิจเอกชนที่ลดการจ้างงานและให้มีอาชีพเสริม พร้อมเตือนทุกกระทรวงติดตามข้อมูลเท็จจริง หวั่นส่งผลกระทบกับการทํางาน และละเมิด พ.ร.ก. ฉุกเฉินฯ
วันนี้ (28 เม.ย. 63) เวลา 13.00 น. ณ โถงบัญชาการ ตึกบัญชาการ 1 ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม แถลงผลการประชุมคณะรัฐมนตรีถึงการแก้ไขปัญหาสถานการณ์การแพร่ระบาดของเชื้อไวรัสโควิด-19 โดยขอบคุณคณะรัฐมนตรีและหน่วยงานที่เกี่ยวข้องทุกภาคส่วนในการดําเนินงาน
นายกรัฐมนตรีได้กล่าวถึงความคืบหน้าในการรับฟังความคิดเห็นจากภาคธุรกิจเอกชน 20 ราย ซึ่งทําหน้าที่ดูแลลูกจ้างในห่วงโซ่ของตนเอง ทั้งลดการจ้างงานให้น้อยที่สุด หาอาชีพเสริมให้แก่ลูกจ้าง รวมทั้งยังเสนอแนะด้านเศรษฐกิจ อาทิ การบริการจัดการน้ํา เพื่อให้มีแหล่งน้ําสําหรับอุปโภค บริโภค รวมทั้งจะทํางานร่วมกับรัฐบาลในการดูแลประชาชนให้มากขึ้น เพื่อลดปัญหาความเหลื่อมล้ํา ทั้งนี้ นายกรัฐมนตรียืนยันว่าทุกภาคส่วนมีความสําคัญในการช่วยเหลือรัฐบาลดูแลประชาชน เพราะฉะนั้นในช่วงเวลาแบบนี้อยากให้ทุกฝ่าย เผื่อแผ่แบ่งปันซึ่งกันและกัน ร่วมมือกันแก้ไขปัญหา ซึ่งภาคธุรกิจเอกชนเห็นเช่นเดียวกับรัฐบาลว่า หลังจากสถานการณ์โควิด-19 การดํารงชีวิต ทั้งด้านสาธารณสุขและสิ่งแวดล้อม จะเปลี่ยนแปลงไป ซึ่งรัฐบาลจะดําเนินงานภายใต้ยุทธศาสตร์ชาติเพื่อพัฒนาประเทศให้เต็มรูปแบบ โดยต้องอาศัยภาคธุรกิจเอกชน ภาคประชาชน เพื่อให้การทํางานสําเร็จ
นายกรัฐมนตรียืนยันว่าไม่มีผลประโยชน์กับภาคเอกชน และภาคเอกชนก็ไม่มีการเรียกร้องใด ๆ ทั้งสิ้น ขอประชาชนอย่ารับข่าวบิดเบือน ทั้งนี้ มอบหมายให้ทุกกระทรวงติดตามการเผยแพร่ข้อมูลที่ไม่เป็นข้อเท็จจริงและส่งผลกระทบกับการทํางาน และอยากให้ระมัดระวังในการเผยแพร่ข้อมูลเพื่อไม่ให้เป็นการละเมิด พ.ร.ก. ฉุกเฉินฯ
สุดท้ายนี้ นายกรัฐมนตรีได้ขอความร่วมมือให้ทุกภาคส่วนเข้าใจการทํางานของรัฐบาล ลดความขัดแย้ง เพื่อให้ประเทศไทยพัฒนาการดูแลประชาชนได้เทียบเท่ากับประเทศที่พัฒนาแล้ว โดยหวังว่าในอนาคตประเทศไทยจะสามารถเพิ่มศักยภาพในการตรวจหาผู้ป่วยติดเชื้อเพิ่มมากขึ้น
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เข้าร่วมประชุม คณะกรรมการอำนวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ ครั้งที่ ๒/๒๕๖๓ ณ ตึกสันติไมตรี ทำเนียบรัฐบาล
วันอังคารที่ 4 กุมภาพันธ์ 2563
ปลัดกระทรวงยุติธรรม เข้าร่วมประชุม คณะกรรมการอํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ ครั้งที่ ๒/๒๕๖๓ ณ ตึกสันติไมตรี ทําเนียบรัฐบาล
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมประชุมคณะกรรมการอํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ ครั้งที่ ๒/๒๕๖๓
ในวันจันทร์ที่ ๓ กุมภาพันธ์ ๒๕๖๓ เวลา ๑๔.๓๐ น. ณ ตึกสันติไมตรี ทําเนียบรัฐบาลศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมเข้าร่วมประชุมคณะกรรมการอํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ ครั้งที่ ๒/๒๕๖๓ โดยมี พลเอก ประยุทธ์ จันทร์โอชา นายกรัฐมนตรี เป็นประธานการประชุมเพื่อติดตามสถานการณ์ และเตรียมความพร้อมในการป้องกัน ควบคุม และแก้ไขสถานการณ์การระบาดของโรคปอดอักเสบจากเชื้อไวรัสโคโรนา สายพันธุ์ใหม่ ๒๐๑๙ รวมทั้งพิจารณามาตรการเฝ้าระวังป้องกันและควบคุมโรคติดเชื้อไวรัสโคโรนาสายพันธุ์ใหม่ ๒๐๑๙ แบบบูรณาการ ประกอบด้วย มาตรการด้านสาธารณสุข มาตรการด้านกฎหมายและมาตรการด้านการสื่อสารความเสี่ยง เป็นต้น
รัฐบาลไทย-ข่าวทำเนียบรัฐบาล-สรุปผลการเยือนราชอาณาจักรภูฏานอย่างเป็นทางการของนายกรัฐมนตรี
วันศุกร์ที่ 20 กรกฎาคม 2561
สรุปผลการเยือนราชอาณาจักรภูฏานอย่างเป็นทางการของนายกรัฐมนตรี
สรุปผลการเยือนราชอาณาจักรภูฏานอย่างเป็นทางการของนายกรัฐมนตรี
พลเอก ประยุทธ์ จันทร์โอชา นายกรัฐมนตรี และคณะ เยือนราชอาณาจักรภูฏานอย่างเป็นทางการ ระหว่างวันที่ 19 - 20 กรกฎาคม 2561 สรุปผลสําเร็จในการปฏิบัติภารกิจ ดังนี้
1. ได้รับการต้อนรับอย่างอบอุ่น และสมเกียรติ โดยร่วมพิธีต้อนรับอย่างเป็นทางการ ณ ป้อมปราการทาชิโช ซึ่งภูฏานจัดขบวนเกียรติยศแบบพื้นเมือง เดินนําหน้าขบวนรถยนต์ และตรวจแถวกองทหารเกียรติยศ
2. ทั้งสองประเทศมีความสัมพันธ์ที่ดีต่อกัน และการเดินทางเยือนครั้งนี้เป็นโอกาสดีที่ทั้งสองประเทศสามารถกระชับความสัมพันธ์และความร่วมมือที่มีอยู่ให้ใกล้ชิดยิ่งกว่าเดิม
3. การเดินทางเยือนภูฏานในครั้งนี้ถือว่าได้รับเกียรติอย่างสูงสุด เนื่องจากมีโอกาสได้เข้าเฝ้าฯ สมเด็จพระราชาธิบดีและสมเด็จพระราชินีแห่งราชอาณาจักรภูฏาน แสดงถึงความสัมพันธ์ระหว่างสองประเทศที่มีความใกล้ชิดทางพระพุทธศาสนา สังคม วัฒนธรรม และความจงรักภักดีต่อสถาบันพระมหากษัตริย์ ซึ่งประชาชนชาวไทยต่างมีความเคารพและชื่นชมในสมเด็จพระราชาธิบดีแห่งภูฏานอย่างมาก
4. การพบปะกับนายกรัฐมนตรีภูฏานนั้น ทั้งสองฝ่ายต่างพอใจกับการหารือครั้งนี้ เนื่องจากไทยมีส่วนช่วยส่งเสริมการพัฒนาประเทศของภูฏาน โดยเฉพาะความร่วมมือทางวิชาการด้านการพัฒนา สาธารณสุข และการพัฒนาทรัพยากรมนุษย์ นอกจากนี้ ทั้งสองฝ่ายยังเห็นว่าความร่วมมือด้านการท่องเที่ยวเป็นสาขาที่ทั้งสองประเทศมีศักยภาพและเอื้อประโยชน์แก่กันได้ จึงเห็นควรผลักดันความร่วมมือดังกล่าวให้เกิดผลอย่างเป็นรูปธรรม ไทยและภูฏานยังมุ่งมั่นที่จะเพิ่มมูลค่าการค้าระหว่างกันผ่านการประชุมคณะกรรมการร่วมทางการค้าไทย - ภูฏาน (JTC) ซึ่งเป็นกลไกสําคัญที่จะผลักดันให้ประเด็นดังกล่าวประสบความสําเร็จได้ นอกจากนี้ ในโอกาสครบรอบความสัมพันธ์ทางการทูต 30ปี ในปี 2562 รัฐบาลไทยยินดีสนับสนุนโครงการบริการทางการแพทย์เพื่อรักษา หู ตา จมูก และคอ รวมทั้งจัดตั้งศูนย์ หู จมูก และคอ ในราชอาณาจักรภูฏาน เพื่อให้บริการรักษา การถ่ายทอดความรู้ เทคนิคและวิชาการ เพื่อพัฒนาบุคลากรทางการแพทย์เฉพาะทาง รวมถึงความร่วมมือของคณะแพทย์ ไทย-ภูฏาน ในการรักษาผู้ป่วยด้วย
5. การประกอบพิธีจุดตะเกียงเนยที่เจดีย์อนุสรณ์สถานแห่งชาติ ซึ่งเป็นประเพณีพื้นเมืองของภูฏานที่สืบทอดมาอย่างยาวนาน โดยมีความเชื่อว่า การจุดตะเกียงน้ํามันเนยเป็นการจุดประกายปัญญาด้วย เพราะแสงสว่างที่จุดจากตะเกียง เปรียบเสมือนดวงไฟแห่งปัญญาที่ส่องสว่าง จึงหวังว่าการจุดตะเกียงเนยนี้จะเป็นแสงนําทางให้ประเทศไทยพบเจอแต่สิ่งดี ๆ และไม่พบเจอกับเหตุการณ์ร้ายๆ อีกต่อไป
6. เยี่ยมชมร้านจําหน่ายผลิตภัณฑ์ท้องถิ่นหนึ่งตําบลหนึ่งผลิตภัณฑ์ (One Gewog One Product : OGOP) ที่ไทยมีส่วนร่วมในการริเริ่มโครงการดังกล่าว การไปเยี่ยมชมครั้งนี้ ได้เล็งเห็นถึงศักยภาพของผลิตภัณฑ์ OGOP ที่สามารถส่งออกไปยังประเทศต่าง ๆ รวมถึงประเทศไทยด้วยได้ นายกรัฐมนตรียืนยันด้วยว่า ไทยจะสานต่อความร่วมมือนี้อย่างใกล้ชิดกับภูฏานต่อไป เนื่องจากเป็นโครงการที่สอดคล้องกับนโยบาย SEP for SDGs Partnership ในภูมิภาค อีกทั้งเป็นการส่งเสริมความสัมพันธ์อันดี ทั้งในระดับรัฐบาลและประชาชนของทั้งสองประเทศด้วย
รัฐบาลไทย-ข่าวทำเนียบรัฐบาล-ผศ.(พิเศษ) นพ.พลวรรธน์ฯ ผู้ตรวจราชการ MDES ร่วมเป็นวิทยากรการประชุมวิชาการ ศูนย์ศึกษายุทธศาสตร์ ครั้งที่ 2/2563 เรื่อง “ความมั่นคงใหม่ในยุคหลัง COVID-19”
วันพุธที่ 5 สิงหาคม 2563
ผศ.(พิเศษ) นพ.พลวรรธน์ฯ ผู้ตรวจราชการ MDES ร่วมเป็นวิทยากรการประชุมวิชาการ ศูนย์ศึกษายุทธศาสตร์ ครั้งที่ 2/2563 เรื่อง “ความมั่นคงใหม่ในยุคหลัง COVID-19”
ผศ.(พิเศษ) นพ.พลวรรธน์ฯ ผู้ตรวจราชการ MDES ร่วมเป็นวิทยากรการประชุมวิชาการ ศูนย์ศึกษายุทธศาสตร์ ครั้งที่ 2/2563 เรื่อง “ความมั่นคงใหม่ในยุคหลัง COVID-19”
วันที่ 5 สิงหาคม 2563 ผศ.(พิเศษ) นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ได้รับเกียรติเป็นวิทยากรบรรยาย ในหัวข้อ “Digital Citizen กับความมั่นคงหลัง COVID-19” ในงานการประชุมวิชาการ ศูนย์ศึกษายุทธศาสตร์ ครั้งที่ 2/2563 เรื่อง “ความมั่นคงใหม่ในยุคหลัง COVID-19” ซึ่งจัดงานขึ้นโดย ศูนย์ศึกษายุทธศาสตร์ สถาบันวิชาการป้องกันประเทศ ณ ห้องศรีวรา เอ โรงแรมทาวน์ อิน ทาวน์กรุงเทพฯ
*******************
รัฐบาลไทย-ข่าวทำเนียบรัฐบาล-กระทรวงพลังงานเตรียมรับน้ำมันปาล์มดิบ 1 แสนตัน ไปผลิตน้ำมันไบโอดีเซล บี 100 เพื่อแก้ไขปัญหาราคาปาล์มตกต่ำ
วันศุกร์ที่ 5 มกราคม 2561
กระทรวงพลังงานเตรียมรับน้ํามันปาล์มดิบ 1 แสนตัน ไปผลิตน้ํามันไบโอดีเซล บี 100 เพื่อแก้ไขปัญหาราคาปาล์มตกต่ํา
โฆษกกระทรวงพลังงานชี้แจงนโยบายเร่งด่วน เพื่อแก้ไขปัญหาราคาปาล์มน้ํามันตกต่ํา
วันที่ 13 ธันวาคม 2560 นายทวารัฐ สูตะบุตร ผู้อํานวยการสํานักงานนโยบายและแผนพลังงาน และโฆษกกระทรวงพลังงาน กระทรวงพลังงาน ชี้แจงกรณีปัญหาราคาปาล์มตกต่ํา ตามที่กลุ่มเกษตรกรชาวสวนปาล์มน้ํามันจังหวัดตรัง เตรียมร่วมเคลื่อนไหวใหญ่กับชาวสวนปาล์มทั่วภาคใต้ ที่จังหวัดกระบี่ หากรัฐบาลไม่สามารถแก้ไขปัญหาราคาปาล์มน้ํามันที่ตกต่ําเหลือกิโลกรัมละ 2.90 บาท ได้ภายใน 2 สัปดาห์ หลังผู้บริหารองค์การคลังสินค้า (อคส.) ได้ไปหารือกับตัวแทนเกษตรกรที่จังหวัดกระบี่ และรับปากว่าจะเร่งแก้ไขปัญหาตามแผนการร่วมที่ตัวแทนชาวสวนปาล์มเสนอ นั้น
กระทรวงพลังงานขอชี้แจงในประเด็นที่เกี่ยวข้องดังกล่าวข้างต้น ว่า กระทรวงพลังงานได้มีนโยบายเร่งด่วนเพื่อแก้ไขปัญหาราคาปาล์มน้ํามันตกต่ํา โดยจะรับน้ํามันปาล์มดิบ จํานวน 1 แสนตัน เพื่อไปผลิตน้ํามันไบโอดีเซล บี 100 ซึ่งอยู่ระหว่างหารือร่วมกับผู้ผลิตน้ํามันไบโอดีเซลและผู้ค้ามาตรา 7 เพื่อแก้ไขปัญหาดังกล่าว
-------------------------
รัฐบาลไทย-ข่าวทำเนียบรัฐบาล-“บิ๊กอู๋”ลงแม่สอด จัดฟังก์ชั่นแรงงาน สอดรับเขตเศรษฐกิจพิเศษ
วันจันทร์ที่ 25 ธันวาคม 2560
“บิ๊กอู๋”ลงแม่สอด จัดฟังก์ชั่นแรงงาน สอดรับเขตเศรษฐกิจพิเศษ
“รัฐมนตรีแรงงาน”ลงพื้นที่แม่สอด จ.ตาก ตรวจติดตามการดําเนินงานของศูนย์ออกเอกสารฯ เมียนมา จัดระบบ ลดขั้นตอน สร้างความโปร่งใสตรวจสอบได้ พร้อมพัฒนาฝีมือแรงงาน รองรับความต้องการอุตสาหกรรมเป้าหมายในพื้นที่เขตเศรษฐกิจพิเศษ
วันนี้ (25 ธ.ค.60) พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน และผู้บริหารระดับสูงกระทรวงแรงงาน เข้าตรวจติดตามการดําเนินงานศูนย์ออกเอกสารรับรองบุคคลสัญชาติเมียนมาของจังหวัดตาก (CI) ซึ่งตั้งอยู่เลขที่ 298 หมู่ 2 ต.พระธาตุผาแดง อ.แม่สอด จ.ตาก ซึ่งผลการดําเนินงานณ วันที่ 24 ธ.ค.60 มีแรงงานต่างด้าวสัญชาติเมียนมาจํานวนทั้งสิ้น 56,000 คน ผ่านการพิสูจน์สัญชาติแล้ว 40,000 คน โดยพิสูจน์สัญชาติได้วันละ 500 - 700 คนต่อวัน ที่เหลือ 16,000 คน ยังรอการพิสูจน์สัญชาติ โดย พล.ต.อ.อดุลย์ฯ กล่าวว่า จากผลการดําเนินการของศูนย์ฯ เป็นที่น่าพอใจ ซึ่งรัฐบาลจะเน้นการบริการประชาชนที่มีประสิทธิภาพ โดยจะปรับลดขั้นตอนต่างๆให้รวดเร็วขึ้น เพื่อให้แต่ละกระบวนการมีความเชื่อมโยงกัน ทั้งนี้ได้มอบหมายให้จัดหางานจังหวัดเป็นหน่วยงานเจ้าภาพบริหารจัดการให้มีระบบมากยิ่งขึ้นไม่มีการล็อคคิว โปร่งใสและตรวจสอบได้
จากนั้น พล.ต.อ.อดุลย์ฯ ได้ตรวจติดตามการดําเนินงานของศูนย์บริการเบ็ดเสร็จด้านแรงงาน สาธารณสุข และความมั่นคง (OSS) ปัจจุบันศูนย์ OSS จ.ตาก ให้บริการคําปรึกษาแก่นักลงทุนเรื่องการจ้างแรงงานต่างด้าว การออกใบอนุญาตทํางาน ให้บริการจัดหางานภายในประเทศเพื่อคนไทย ซึ่งระหว่าง26 ก.ย. - 25 พ.ย.60 มีผู้ลงทะเบียนสมัครงาน 160 คน ได้บรรจุงาน 157 คน รับแจ้งตําแหน่งงานว่างในจังหวัด 236 อัตราจากนายจ้าง 89 ราย สํารวจและจัดทําทะเบียนกําลังแรงงาน โดยมีข้อมูลผู้สําเร็จการศึกษาทุกระดับทั้งสิ้น 2,743 คน และพบว่า ธุรกิจที่มีผู้ต้องการลงทุนในพื้นที่มากที่สุด คือ ค้าปลีกค้าส่ง รองลงมา คือ จําหน่ายวัสดุก่อสร้าง และจําหน่ายยานยนต์ ตามลําดับ
นอกจากนี้ พล.ต.อ.อดุลย์ฯ ยังได้เยี่ยมชมการฝึกทักษะอาชีพเทคนิคการสอนงาน ณ บริษัท โอเมก้า ออโต้พาร์ท จํากัด ผู้ผลิตชุดสายไฟรถยนต์ และตรวจติดตามการดําเนินงานของสํานักงานพัฒนาฝีมือแรงงานตาก แห่งที่สอง (แม่สอด) ซึ่งตั้งอยู่ที่สํานักงานพัฒนาเขตเศรษฐกิจพิเศษตาก โดยให้บริการงานด้านการพัฒนาฝีมือแรงงานแก่ประชาชน อาทิ รับสมัครฝึกอบรมฝีมือแรงงาน ฝึกอบรมและเพิ่มทักษะให้กับแรงงานในเขตเศรษฐกิจพิเศษตาก ทดสอบมาตรฐานฝีมือ รับรองหลักสูตรและความรู้ความสามารถ ตาม พ.ร.บ.ส่งเสริมการพัฒนาฝีมือแรงงาน เป็นต้น ทั้งนี้ พล.ต.อ.อดุลย์ฯ ได้มีข้อสั่งการให้แรงงานจังหวัดเป็นหัวโต๊ะบูรณาการทํางานร่วมกับหน่วยงานในสังกัดอย่างมีเอกภาพ โดยให้จัดทําแผนปฏิบัติการเพื่อพัฒนาศักยภาพแรงงานให้สอดคล้องกับอุตสาหกรรมเป้าหมายในพื้นที่ และในปี 2561 นั้นจะเน้นให้แรงงานเข้าสู่ระบบความคุ้มครองตามระบบประกันสังคมมากยิ่งขึ้น
----------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
กัณติภณ คูสมิทธิ์ – ภาพ/
25 ธันวาคม 2560
รัฐบาลไทย-ข่าวทำเนียบรัฐบาล-กระทรวงยุติธรรม ร่วมพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๒
วันอังคารที่ 13 สิงหาคม 2562
กระทรวงยุติธรรม ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๒
กระทรวงยุติธรรม ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๒
ในวันจันทร์ที่ ๑๒ สิงหาคม ๒๕๖๒ เวลา ๐๗.๐๐ น.
ณ บริเวณพิธีท้องสนามหลวง
พลเอก ประยุทธ์ จันทร์โอชา นายกรัฐมนตรี
เป็นประธานในพิธีทําบุญตักบาตรถวายพระราชกุศล
แด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๒
โดยมีคณะองคมนตรี ประธานองค์กรอิสระ คณะรัฐมนตรี และส่วนราชการในพระองค์
สําหรับกระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม
พร้อมด้วย ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม
นายเพิ่มพูน พึ่งประสิทธิ์ ผู้ตรวจราชการกระทรวงยุติธรรม
นายวิตถวัลย์ สุนทรขจิต ผู้ตรวจราชการกระทรวงยุติธรรม
นางกิ่งกาญจน์ บุญประสิทธิ์ ผู้ตรวจราชการกระทรวงยุติธรรม
และ นางสาวรวิวรรณ จตุรพิธพร ที่ปรึกษาด้านกฎหมาย สํานักงานปลัดกระทรวงยุติธรรม
โดยมีหัวหน้าส่วนราชการต่างๆ เข้าร่วมพิธีฯ
รัฐบาลไทย-ข่าวทำเนียบรัฐบาล-'หม่อมเต่า' เร่งฟื้นฟูช่วยเหลือผู้ประสบอุทกภัยหลังน้ำลด
วันอังคารที่ 24 กันยายน 2562
'หม่อมเต่า' เร่งฟื้นฟูช่วยเหลือผู้ประสบอุทกภัยหลังน้ําลด
รัฐมนตรีว่าการกระทรวงแรงงาน กําชับทุกหน่วยงานในสังกัดกระทรวงแรงงานช่วยเหลือผู้ประสบอุทกภัยจากพายุ “โพดุล” และ “คาจิกิ”กําชับหน่วยงานในสังกัดกระทรวงแรงงาน ระดมเจ้าหน้าที่ดําเนินการช่วยเหลือสถานประกอบการ ลูกจ้าง ผู้ประกันตน
รัฐมนตรีว่าการกระทรวงแรงงาน กําชับทุกหน่วยงานในสังกัดกระทรวงแรงงานช่วยเหลือผู้ประสบอุทกภัยจากพายุ “โพดุล” และ “คาจิกิ”กําชับหน่วยงานในสังกัดกระทรวงแรงงาน ระดมเจ้าหน้าที่ดําเนินการช่วยเหลือสถานประกอบการ ลูกจ้าง ผู้ประกันตน และประชาชนที่ได้รับผลกระทบตามภารกิจให้ได้ทันสถานการณ์ตามแผนงาน 3 ระยะ ทั้งก่อน ระหว่างเกิดภัย และเร่งฟื้นฟูช่วยเหลือผู้ประสบภัยภายหลังน้ําลด
เมื่อวันที่ 24 กันยายน 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยว่า จากสถานการณ์อุทกภัยเนื่องจากอิทธิพลของพายุโซนร้อน “โพดุล” และ “คาจิกิ” ซึ่งทําให้หลายจังหวัดในภาคเหนือและภาคตะวันออกเฉียงเหนือได้รับผลกระทบเป็นวงกว้าง ส่งผลให้ประชาชนได้รับความเดือดร้อน ซึ่งรัฐบาล โดยกระทรวงแรงงาน มีความห่วงใยประชาชนในพื้นที่ที่ได้รับผลกระทบดังกล่าว สําหรับแนวทางการฟื้นฟูเยียวยาและให้ความช่วยเหลือผู้ประสบอุทกภัย กระทรวงแรงงานได้เตรียมแผนการช่วยเหลือฟื้นฟูประชาชนโดยเฉพาะกลุ่มเป้าหมาย พี่น้องผู้ใช้แรงงาน ลูกจ้าง นายจ้าง และประชาชนทั่วไปไว้แล้ว ทั้งระยะก่อนเกิดภัย ได้จัดเตรียมแรงงานที่มีความรู้ทางเทคนิคเพื่อประโยชน์ในการป้องกันและบรรเทาสาธารณภัย ระยะเกิดภัย ตรวจสอบข้อมูลแรงงานที่ได้รับผลกระทบเพื่อให้การช่วยเหลือคุ้มครองและเรียกร้องสิทธิตามกฎหมาย และระยะฟื้นฟู ได้เตรียมการฝึกอาชีพและจัดหางานให้ผู้ประสบภัย
ม.ร.ว.จัตุมงคลฯ กล่าวต่อว่า จากสถานการณ์อุทกภัยดังกล่าว มีสถานประกอบกิจการและลูกจ้าง
ที่ได้รับผลกระทบจากอุทกภัยทั่วประเทศ จํานวน 12 จังหวัด โดยสถานประกอบการที่ได้รับผลกระทบ จํานวนทั้งสิ้น 113 แห่ง จากทั้งหมด 35,058 แห่ง ลูกจ้างได้รับผลกระทบ จํานวน 13,781 คน จากทั้งหมด 389,155 คน ซึ่งหน่วยงานในสังกัดกระทรวงแรงงานได้ลงพื้นที่ให้ความช่วยเหลือแล้วในระหว่างเกิดอุทกภัย โดยเปิดพื้นที่อาคารภายในสถาบัน/สํานักงานพัฒนาฝีมือแรงงานให้เป็นที่พักพิงชั่วคราวสําหรับผู้ประสบอุทกภัย มอบถุงยังชีพ และสนับสนุนโรงครัวพระราชทานร่วมกับจังหวัดและหน่วยงานในพื้นที่
สําหรับมาตรการหลังจากนี้ จะเป็นในส่วนของระยะฟื้นฟูภายหลังน้ําลด โดยจะดําเนินการเพื่อช่วยเหลือประชาชน ลูกจ้าง และสถานประกอบการใน 3 มาตรการสําคัญ ได้แก่ 1) การออกประกาศขอความร่วมมือจากสถานประกอบการให้ลูกจ้างหยุดงานโดยไม่ถือเป็นวันลาหรือเป็นความผิดต่อข้อบังคับเกี่ยวกับการทํางาน 2) โครงการจ้างงานเร่งด่วนและพัฒนาทักษะฝีมือ โดยสนับสนุนค่าตอบแทน รวมถึงวัสดุอุปกรณ์ฝึกอาชีพเพื่อบรรเทาความเดือดร้อนด้านอาชีพและฟื้นฟูสาธารณะสถาน ทั้งนี้ เพื่อให้ประชาชนมีรายได้อย่างต่อเนื่อง สามารถดํารงชีพได้หลังจากน้ําลดและรอการฟื้นฟู และ 3) จัดหน่วยให้บริการซ่อมอุปกรณ์เครื่องใช้ไฟฟ้า และเครื่องยนต์เล็กเพื่อการเกษตร เพื่อลดรายจ่ายของประชาชนที่อุปกรณ์ไฟฟ้าได้รับความเสียหาย รวมถึงตรวจสอบความปลอดภัยของสายไฟภายในบ้าน
สถานประกอบการ ลูกจ้าง ผู้ประกันตน และประชาชนที่ได้รับผลกระทบจากพายุ “โพดุล” และ
“คาจิกิ” สามารถขอรับความช่วยเหลือได้ที่หน่วยงานในสังกัดกระทรวงแรงงานทุกแห่งทั่วประเทศ หรือโทรสายด่วนกระทรวงแรงงาน 1506 ตลอด 24 ชั่วโมง
------------------------------------
กองเผยแพร่และประชาสัมพันธ์ - ข่าว/
24 กันยายน 2562
รัฐบาลไทย-ข่าวทำเนียบรัฐบาล-13 กรกฎาคม วันคล้ายวันประสูติ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
วันจันทร์ที่ 13 กรกฎาคม 2563
13 กรกฎาคม วันคล้ายวันประสูติ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
ทรงพระเจริญ
ควรมิควรแล้วแต่จะโปรด ข้าพระพุทธเจ้า ข้าราชการ พนักงานราชการและลูกจ้าง สังกัดกระทรวงกลาโหม
รัฐบาลไทย-ข่าวทำเนียบรัฐบาล-นายกรัฐมนตรีนั่งเรือชมการท่องเที่ยวทางน้ำ “ วิถีคลอง วิถีไทย” ณ คลองดำเนินสะดวก ต้นแบบเส้นทางการท่องเที่ยวทางน้ำและประวัติศาสตร์ของไทย
วันจันทร์ที่ 11 พฤศจิกายน 2562
นายกรัฐมนตรีนั่งเรือชมการท่องเที่ยวทางน้ํา “ วิถีคลอง วิถีไทย” ณ คลองดําเนินสะดวก ต้นแบบเส้นทางการท่องเที่ยวทางน้ําและประวัติศาสตร์ของไทย
นายกรัฐมนตรีนั่งเรือชมการท่องเที่ยวทางน้ํา “ วิถีคลอง วิถีไทย” ณ คลองดําเนินสะดวก ต้นแบบเส้นทางการท่องเที่ยวทางน้ําและประวัติศาสตร์ของไทย
วันนี้ (11 พ.ย. 62) เวลา11.00 น. ตลาดน้ําดําเนินสะดวกอ.ดําเนินสะดวก จังหวัดราชบุรี พลเอก ประยุทธ์จันทร์โอชา นายกรัฐมนตรีและรัฐมนตรีว่าการกระทรวงกลาโหมเดินทางถึงวัดโชติทายการามและเข้ากราบสักการะหลวงพ่อลพบุรีราเมศร์ (พระประธาน) นมัสการเจ้าอาวาสวัดโชติทายาการาม จากนั้นสักการะพระบรมรูปรัชกาลที่ 5 และรัชกาลที่ 9 ก่อนลงเรือไปยังตลาดน้ําเหล่าตั๊กลักและคลองดําเนินสะดวก เพื่อติดตามความก้าวหน้าโครงการพัฒนาการท่องเที่ยวทางน้ํา “วิถีคลอง วิถีไทย”ชมกิจกรรมเกษตรปลอดสารพิษและการผลิตผักผลไม้ไร้สารเคมีตามวิถีธรรมชาติ ผลิตภัณฑ์ชุมชน OTOP พบปะกลุ่มวิสาหกิจชุมชนต่าง ๆ
โอกาสนี้ นายกรัฐมนตรีพบปะประชาชนในพื้นที่และกล่าวถึงการท่องเที่ยวทางน้ํา “วิถีคลอง วิถีไทย” ว่า รัฐบาลต้องการพัฒนาแหล่งท่องเที่ยวทางน้ําคลองดําเนินสะดวก ให้เป็นต้นแบบการท่องเที่ยวทางน้ํา พัฒนาคลองสวยน้ําใส ชูจุดขายการท่องเที่ยวย้อนรอยประวัติศาสตร์ การท่องเที่ยวเชิงเกษตรและวิถีชีวิตชุมชน ส่งเสริมให้เป็นแหล่งท่องเที่ยวและสถานพักผ่อนหย่อนใจ มีการนําเสนอสตอรี่หรือเรื่องราวที่น่าสนใจ พร้อมๆไปกับการรณรงค์และประชาสัมพันธ์สร้างจิตสํานึกและการมีส่วนร่วมของชุมชนในการอนุรักษ์ ฟื้นฟูแหล่งน้ํา คู คลอง การเก็บขยะบริเวณลําคลอง รวมทั้งปรับปรุงภูมิทัศน์บริเวณสองฝั่งคลอง เพื่อให้ลําคลองแห่งนี้ใสสะอาดเป็นแหล่งท่องเที่ยว นายกรัฐมนตรียังแนะนําให้มีการจัดกิจกรรมที่น่าสนใจ อาทิ การให้นักท่องเที่ยวนั่งเรือชมสวน เก็บผลไม้ในร่องสวน ชิมและซื้อผลไม้สดและผลิตภัณฑ์แปรรูปเกษตรจากสวน เพื่อสร้างงานสร้างรายเสริมให้แก่เกษตรกร รวมทั้งสืบสาน ต่อยอดศิลปวัฒนธรรมและอัตลักษณ์ท้องถิ่น สร้างรายได้ให้กับชุมชนอย่างทั่วถึงและเป็นธรรม
จากนั้น นายกรัฐมนตรีได้เดินเยี่ยมชมตลาดน้ําเหล่าตั๊กลักและตลาดน้ําดําเนินสะดวก ซึ่งเป็นศูนย์รวมการค้าขาย พืชผักและผลไม้ตามฤดูกาลจากเกษตรกรในท้องถิ่น พร้อมเดินทักทายนักท่องเที่ยวที่มาท่องเที่ยวอย่างเป็นกันเอง โอกาสนี้ นายมนัส อัตวัฒนา ศิลปินสร้างสรรค์ผลงานริมฝั่งคลองตลาดน้ําเหล่าตั๊กลัก ยังมอบภาพเหมือนนายกรัฐมนตรีที่วาดลงในเสื้อยืดสีขาว โดยมีข้อความเขียนว่า "โอ้....ดําเนินสะดวก รักเหลือเกินนะจ๊ะลุงตู่"ให้แก่นายกรัฐมนตรีด้วยหลังจากนี้ นายกรัฐมนตรีและคณะจะเดินทางไปยังสหกรณ์โคนมหนองโพในพระบรมราชูปถัมภ์ เพื่อพบปะเกษตรกรผู้เลี้ยงโคต่อไป
....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ชาวสาธารณสุขชื่นชม “อนุทิน” ปฏิบัติภารกิจจิตอาสา “หัวใจติดปีก” รับ – ส่ง อวัยวะ ต่อลมหายใจให้ผู้ป่วย
วันอาทิตย์ที่ 24 พฤศจิกายน 2562
ชาวสาธารณสุขชื่นชม “อนุทิน” ปฏิบัติภารกิจจิตอาสา “หัวใจติดปีก” รับ – ส่ง อวัยวะ ต่อลมหายใจให้ผู้ป่วย
บุคลากรสาธารณสุข ชื่นชมรองนายกรัฐมนตรีและรัฐมนตรีว่าการกระทรวงสาธารณสุข เสียสละเวลาส่วนตัว ปฏิบัติภารกิจจิตอาสา “หัวใจติดปีก” รับ-ส่ง อวัยวะจากผู้บริจาคที่จังหวัดอุบลราชธานี และร้อยเอ็ด ช่วยต่อลมหายใจผู้ป่วยให้กลับมามีชีวิตใหม่อีกครั้ง
นายแพทย์ณรงค์ สายวงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ในวันเสาร์ที่ 23 และอาทิตย์ที่ 24 พฤศจิกายน 2562 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้ปฏิบัติภารกิจจิตอาสา “หัวใจติดปีก” ในการรับส่งอวัยวะจากผู้บริจาคภาวะสมองตายที่จังหวัดอุบลราชธานี และจังหวัดร้อยเอ็ด โดยใช้ค่าใช้จ่ายและเครื่องบินส่วนตัวในการปฏิบัติภารกิจ ทําให้ต้องยกเลิกภารกิจงานตามที่ท่านได้เขียนข้อความไว้ในเฟสบุ๊คส่วนตัวว่า “ทีมหัวใจติดปีก มาร้อยเอ็ด ภารกิจด่วน ยกเลิกทุกนัด ขออภัยเจ้าภาพทุกงาน ที่รับเชิญไว้ด้วยนะครับ” ซึ่งนายแพทย์สุขุม กาญจนพิมาย ปลัดกระทรวงสาธารณสุข ขอชื่นชมในความสามารถและเสียสละ เห็นแก่ประโยชน์ส่วนรวมและประชาชน ถือเป็นแบบอย่างที่ดี แก่บุคคลากรสาธารณสุข สําหรับภารกิจครั้งนี้ได้รับความร่วมมือจากทีมแพทย์ผ่าตัดหัวใจจากโรงพยาบาลจุฬาลงกรณ์ และทีมแพทย์ ผ่าตัดตับ ไต โรงพยาบาลศรีนครินทร์ รวมถึงทีมแพทย์พยาบาลกระทรวงสาธารณสุข ซึ่งจะช่วยต่อลมหายใจให้ผู้ป่วยได้กลับมามีชีวิตตามปกติ และมีคุณภาพชีวิตที่ดีขึ้นอีกครั้ง
ทั้งนี้ ปัจจุบันมีผู้ป่วยที่ลงทะเบียนรอรับการบริจาคอวัยวะจํานวน 6,311 ราย ได้รับการปลูกถ่ายอวัยวะ จากผู้บริจาคร้อยละ 9.1 หรือผู้รอรับอวัยวะ 10 คน มีโอกาสได้อวัยวะ 1 คน เท่านั้น นอกจากนี้ยังมีผู้รอรับดวงตา 13,510 ราย ซึ่งปัจจุบันสามารถปลูกถ่ายอวัยวะได้ 500 – 700 รายต่อปี และปลูกถ่ายกระจกตา ได้ 700 – 800 ราย ต่อปี โดยผู้มีจิตศรัทธาสามารถติดต่อบริจาคอวัยวะและดวงตา ได้ที่ศูนย์รับบริจาคอวัยวะ สภากาชาดไทย, ศูนย์ดวงตาสภากาชาดไทย และโรงพยาบาลสังกัดกระทรวงสาธารณสุขทุกแห่ง
“ขอเชิญชวนประชาชนร่วมกันบริจาคอวัยวะและดวงตาเพื่อเป็นการสร้างบุญที่ยิ่งใหญ่ในวาระสุดท้ายของชีวิต ซึ่งผู้บริจาค 1 คนสามารถช่วยผู้ป่วยได้ถึง 8 คน” นายแพทย์ณรงค์ กล่าว
************************* 24 พฤศจิกายน 2562
รัฐบาลไทย-ข่าวทำเนียบรัฐบาล-“น้องเกี่ยวก้อย” กำลังใจเต็มร้อย มุ่งมั่นเดินหน้าสร้างความปรองดองในสังคม
วันศุกร์ที่ 8 ธันวาคม 2560
“น้องเกี่ยวก้อย” กําลังใจเต็มร้อย มุ่งมั่นเดินหน้าสร้างความปรองดองในสังคม
“น้องเกี่ยวก้อย” กําลังใจเต็มร้อย มุ่งมั่นเดินหน้าสร้างความปรองดองในสังคม
“น้องเกี่ยวก้อย” กําลังใจเต็มร้อย มุ่งมั่นเดินหน้าสร้างความปรองดองในสังคม
พล.ท.คงชีพ ตันตระวาณิชย์ ประธานอนุกรรมการประชาสัมพันธ์ฯ เปิดเผยว่า เมื่อ 7 ธ.ค. 60 พล.อ.ชัยชาญ ช้างมงคล รมช.กห. ได้ประชุมติดตามความคืบหน้ากระบวนการสร้างความสามัคคีปรองดอง ณ ศาลาว่าการกลาโหม โดยเตรียมเสนอแผนบูรณาการสร้างการรับรู้ เพื่อสร้างความสามัคคีปรองดอง ปี 61 ให้คณะกรรมการเตรียมการสร้างความสามัคคีปรองดองพิจารณา เพื่อให้ทุกส่วนราชการได้มีส่วนร่วม เผยแพร่ ประชาสัมพันธ์ สร้างการรับรู้และความเข้าใจใน“สัญญาประชาคม” แก่ประชาชน ควบคู่กับ. การดําเนินกิจกรรมการสร้างความรักความสามัคคีร่วมกับภาคประชาชน อันจะนําไปสู่การอยู่ร่วมกันอย่างสงบ สันติในสังคม
พล.ท.คงชีพ กล่าวเพิ่มเติมว่า สําหรับ “น้องเกี่ยวก้อย” มีใจเกินร้อย มุ่งมั่นเดินหน้า ทําหน้าที่เป็นตัวแทนและสัญญลักษณ์แห่งความปรองดอง โดยจะนําทีมผู้พันเบิร์ด ( พ.อ.วันชนะ สวัสดี ) ลงพื้นที่ย่านอนุสาวรีย์ชัยสมรภูมิ ใน 8 ธ.ค.60 เวลา 1200 น. เพื่อมอบเอกสาร “สัญญาประชาคม” ให้กับประชาชน ทั้งนี้ “น้องเกี่ยวก้อย” ได้รับกระแสตอบรับจากสังคมเป็นอย่างดี โดยมีประชาชนร่วมวาดภาพ “น้องเกี่ยวก้อย” ส่งมาในเพจ “ปรองดองเป็นของประชาชน” จํานวนมาก
รัฐบาลไทย-ข่าวทำเนียบรัฐบาล-ทส. เป็นเจ้าภาพร่วมจัดการประชุม 3R ภูมิภาคเอเชียแปซิฟิก ครั้งที่ 9 ร่วมกับประเทศญี่ปุ่น
วันจันทร์ที่ 4 มีนาคม 2562
ทส. เป็นเจ้าภาพร่วมจัดการประชุม 3R ภูมิภาคเอเชียแปซิฟิก ครั้งที่ 9 ร่วมกับประเทศญี่ปุ่น
กระทรวงทรัพยากรธรรมชาติและสิ่งแวดล้อม โดยกรมควบคุมมลพิษ แถลงข่าวการจัดประชุมในระดับรัฐมนตรีและเจ้าหน้าที่อาวุโสด้าน 3R ของประเทศในภูมิภาเอเชียแปซิฟิก ครั้งที่ 9 (The 9th Regional 3R Forum in Asia and the Pacific) กับประเทศญี่ปุ่น เพื่อร่วมแสดงความคิด
ทส. เป็นเจ้าภาพร่วมจัดการประชุม 3R ภูมิภาคเอเชียแปซิฟิก ครั้งที่ 9 ร่วมกับประเทศญี่ปุ่น
กระทรวงทรัพยากรธรรมชาติและสิ่งแวดล้อม โดยกรมควบคุมมลพิษ แถลงข่าวการจัดประชุมในระดับรัฐมนตรีและเจ้าหน้าที่อาวุโสด้าน 3R ของประเทศในภูมิภาเอเชียแปซิฟิก ครั้งที่ 9 (The 9th Regional 3R Forum in Asia and the Pacific) กับประเทศญี่ปุ่น เพื่อร่วมแสดงความคิดเห็น และมีส่วนร่วมในการ ป้องกันและแก้ไขปัญหาสิ่งแวดล้อมด้วยหลักการ 3R
วันนี้ (4 มีนาคม 2562) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการแถลงข่าว ร่วมกับ นายซึกาสะ อะกิโมโต้ (Mr. Tsukasa Akimoto) รัฐมนตรีช่วยว่าการกระทรวงสิ่งแวดล้อม ประเทศญี่ปุ่น และ นายคาซูชิเกะ เอ็นโด (Mr. Kazushige Endo) ผู้อํานวยการศูนย์พัฒนาภูมิภาคแห่งสหประชาชาติ (United Nations Centre for Regional Development: UNCRD) เป็นเจ้าภาพร่วมจัดการประชุมในระดับรัฐมนตรีและเจ้าหน้าที่อาวุโสด้าน 3R ของประเทศในภูมิภาคเอเชียและแปซิฟิก ครั้งที่ 9 ระหว่างวันที่ 4 – 6 มีนาคม 2562 ณ โรงแรมรอยัล ออคิด เชอราตัน กรุงเทพมหานคร การประชุมครั้งนี้เป็นเวทีสําหรับประเทศในภูมิภาคเอเชียและแปซิฟิกที่จะร่วมกันแสดงความเห็นและมีส่วนร่วมในการป้องกันและแก้ไขปัญหาสิ่งแวดล้อมด้วยหลักการ 3R รูปแบบการประชุมเป็นการระดมความคิดเห็นด้านนโยบายและมาตรการ 3R รวมทั้งเป็นการแลกเปลี่ยนวิชาการ ความรู้ ประสบการณ์ และการดําเนินงานด้าน 3R ของประเทศต่าง ๆ (3R best practices) มีรูปแบบการจัดประชุมในลักษณะอนุรักษ์สิ่งแวดล้อม (Green Meeting) ลดการใช้พลาสติกแบบใช้ครั้งเดียว(Single-use Plastic) ภายในงาน มีผู้เข้าร่วมงานจาก 42 ประเทศในภูมิภาคเอเชียและแปซิฟิก และภูมิภาคอื่นๆ มากกว่า 600 คน